joelniklaus/EU_Wikipedias huggingface dataset:
Μπιλ ντε Μπλάζιο

Ο Μπιλ ντε Μπλάζιο (αγγλικά: Bill de Blasio, 8 Μαΐου 1961), είναι Αμερικανός πολιτικός και δικηγόρος, που υπηρέτησε ως 109ος Δήμαρχος της Νέας Υόρκης από το 2014 έως το 2022. Είναι μέλος του Δημοκρατικού Κόμματος.  

Από το 2010 έως το 2013, υπηρέτησε ως Δημόσιος Συνήγορος της Νέας Υόρκης, δεύτερη σημαντικότερη θέση στην τοπική αυτοδιοίκηση της πόλης, μετά από εκείνη του Δημάρχου. 

Επίσης, έχει υπηρετήσει και ως Μέλος του Δημοτικού Συμβουλίου της Νέας Υόρκης από το 39ο διαμέρισμα από το 2002 έως το 2009.

Βιογραφία 
Ο Ντε Μπλάζιο, γεννήθηκε (ως Ουόρεν Βίλχεμ τζούνιορ) το 1961 στο Μανχάταν και μεγάλωσε κυρίως στο Κέιμπριτζ της Μασαχουσέτης. Έχει καταγωγή από την Νικαράγουα. 

Σπούδασε Αστικές Σπουδές και Δημόσιες Υποθέσεις στο Πανεπιστήμιο της Νέας Υόρκης και έκανε μεταπτυχιακές σπουδές στην Νομική από το Πανεπιστήμιο Κολούμπια. Μετέπειτα, ξεκίνησε την πολιτική του καριέρα. 

Για ένα σύντομο διάστημα, υπήρξε ο επικεφαλής της προεκλογικής εκστρατείας για τον Τσάρλς Ρανχέλ και τη Χίλαρι Κλίντον. Ο Ντε Μπλάζιο ξεκίνησε την καριέρα του ως εκλεγμένος αξιωματούχος στο Δημοτικό Συμβούλιο της Νέας Υόρκης, εκπροσωπώντας την 39η περιφέρεια του Μπρούκλιν από το 2002 έως το 2009. Μετά από τη θητεία του ως Δημόσιος Συνήγορος, εξελέγη Δήμαρχος της Νέας Υόρκης το 2013 και επανεξελέγη το 2017. 

Ανάμεσα στις πολιτικές πρωτοβουλίες του Ντε Μπλάζιο περιλαμβάνονται στρατηγικές αποκλιμάκωσης για σώματα ασφαλείας, μείωση διώξεων για κατόχους κάνναβης, εφαρμογή καμερών σε αστυνομικούς υπαλλήλους και ο τερματισμός του προγράμματος παρακολούθησης των μουσουλμάνων κατοίκων που είχε ξεκινήσει μετά την 11η Σεπτεμβρίου 2011. Στην πρώτη του θητεία, εξασφάλισε δωρεάν βρεφονηπιακούς σταθμούς για όλους όσους επιθυμούσαν στην Πόλη της Νέας Υόρκης. Ο Ντε Μπλάζιο επέστησε την προσοχή του σε αυτό που αποκαλείται «έντονη οικονομική ανισότητα», την οποία χαρακτήρισε ως «ιστορία δύο πόλεων» κατά την πρώτη του εκστρατεία. Υποστήριξε κοινωνικά φιλελεύθερες και προοδευτικές πολιτικές, όσον αφορά την οικονομία της πόλης, τον πολεοδομικό σχεδιασμό, τη δημόσια εκπαίδευση, τις αστυνομικές σχέσεις και τις ιδιωτικοποιήσεις.

Ο Ντε Μπλάζιο έθεσε υποψηφιότητα για την απόκτηση του «χρίσματος» των Δημοκρατικών για τις προεδρικές εκλογές του 2020. Αφού κατέγραψε σχετικά χαμηλά ποσοστά στις δημοσκόπησης και δεν προκρίθηκε στον τρίτο γύρο των πρωτοβάθμιων συζητήσεων, ανέστειλε την εκστρατεία του στις 20 Σεπτεμβρίου 2019 και υποστήριξε τον Μπέρνι Σάντερς πέντε μήνες αργότερα.

Η θητεία του ως Δήμαρχος της Νέας Υόρκης, ολοκληρώθηκε την 1η Ιανουαρίου 2022.

Παραπομπές
 

Δήμαρχοι της Νέας Υόρκης
Πολιτικοί του Δημοκρατικού Κόμματος (ΗΠΑ)
Αμερικανοί πολιτικοί
Αμερικανοί δικηγόροι
Πολιτικοί των ΗΠΑ
Νικαραγουανοί
__ΕΥΡΕΤΗΡΙΟ__
Δήμαρχοι των ΗΠΑ
Μάργιορι ντε Σούσα

Η Μάργιορι ντε Σούσα (Marjorie Lissette de Sousa Rivas, 23 Απριλίου 1980 -) είναι Βενεζουελανή ηθοποιός και μοντέλο.

Βιογραφία
Γεννήθηκε στις 23 Απριλίου 1980 στο Λας Ακάσιας, της Ενορίας Σαν Πέδρο, στο Καράκας, κόρη του Χουάν ντε Σούσα και της Μαρί Γκλόρια Ρίβας. Έχει έναν αδελφό τον Χουάν Κάρλος ντε Σούσα Ρίβας. Είναι μισή πορτογαλέζα και μισή βενεζουελάνα.

Σε ηλικία 12 ετών, άρχισε να κάνει διαφημίσεις για την τηλεόραση και να δουλεύει ως μοντέλο. Το 1999 συμμετείχε στο διαγωνισμό ομορφιάς "Μις Βενεζουέλα" ονομάσθηκε "Μις Ομοσπονδιακές Περιοχές της Βενεζουέλας 1999" για να εκπροσωπήσει τις μικρές κατοικημένες και όμορφες περιοχές της χώρας στο διαγωνισμό όπου κατέλαβε την ενδέκατη θέση. Αμέσως μετά τον διαγωνισμό η ντε Σούσα πήγε στην Ιταλία για να συμμετάσχει σε μια διαφημιστική εκστρατεία της Φόρμουλα 1.

Όταν επέστρεψε στην Βενεζουέλα, ξεκίνησε την καριέρα της ως ηθοποιός. Το 2000 συμμετείχε στην τηλενουβέλα Amantes de luna llena.

Φιλμογραφία
Τηλενουβέλες
Amantes de luna llena - 2000, ως Μάϊρα Ρομπλέδο
Guerra de mujeres - 2001, ως Καρολίνα Μπονίγια
Gata salvaje - 2002, ως Καμέλια Βαλέτε ντε Αρισμέντι
Rebeca - 2003, ως Γιζέλα Χιδάλβα
Mariana de la noche - 2004, ως Κάρολ
Ser bonita no basta - 2005, ως Κοράλ Τόρρες Ολαβαρία
Y los declaro marido y mujer - 2006, ως Σαγιόα Μουχίκα Σεγάρα
Amor comprado - 2007, ως Μαργότ Σαλίνας
¿Vieja yo? - 2008, ως Εστεφανία Ουρούτια Μπλάνκο
Pecadora - 2009, ως Σαμάντα Σαβατέρ
Sacrificio de mujer - 2010, ως Κλεμένσια Αστουδίγιο ντε Ταλαμόντι
Corazón apasionado - 2011, ως Λετίσια Μπρακαμόντες
Amores verdaderos - 2012/13, ως Κέντρα Φερρέτι/Μακάρια Τσάβες
Hasta el fin del mundo - 2014/15, ως Σοφία Ριπόλ Μπάντι
Sueño de amor - 2016, ως Κριστίνα Βέλες Βαλντεράμα
Mi marido tiene familia - 2017, ως Η Ίδια (Γκεστ εμφάνιση)
Al otro lado del muro - 2018, ως Σοφία Βιγιαβισένσιο/Αλεχάντρα Μιράντα
Un poquito tuyo - 2019, ως Χουλιέτα Βάργας

Τηλεόραση
Isla Paraíso - 2007, ως Μάιτε
Poquito a poquito - 2011, (Video Clip)
Mira quién baila - 2013, ως Διαγωνιζόμενη/3η θέση
Descontrol - 2018, ως Αριάντνα Μορέλος

Ταινίες
Soltera y sin compromiso - 2006, ως Χούλια Μαλντονάδο
Juan, el apóstol más amado - 2016, ως Μαρία Μαγδαληνή
Lo más sencillo es complicarlo todo - 2018, ως Σουσάνα

Θέατρο
Orinoco - 2009
Perfume de Gardenia - 2013, ως Γαρδένια Περάλτα 
Hasta el fin del mundo... Cantaré - 2015 
¿Por qué los hombres aman a las cabronas? - 2016, 
El Matrimonio Perjudica Seriamente la Salud - 2018

Δισκογραφία
Το 2009, ηχογράφησε ένα άλμπουμ που περιλαμβάνει δώδεκα ποπ τραγούδια, συμπεριλαμβανομένων των τραγουδιών Tu forma de amar, Encadenada και La misma que te enamoró.

Βραβεία & Υποψηφιότητες

Παραπομπές

Εξωτερικοί Σύνδεσμοι 

 

 Marjorie De Sousa  Official Website
 Marjorie de Sousa: Fotos, Videos y Datos

Βενεζουελάνοι ηθοποιοί
Βενεζουελάνοι μοντέλα
Ερρίκος των Βουρβόνων-Πάρμας

Ο Ερρίκος-Κάρολος-Λουδοβίκος-Γεώργιος, (Enrico,  12 Φεβρουαρίου 1851 - 14 Απριλίου 1905) από τον Οίκο των Βουρβόνων-Πάρμας ήταν κόμης του Μπάρντι.

Βιογραφία
Ήταν δευτερότοκος γιος του Καρόλου Γ΄, δούκα της Πάρμας, και της Λουίζας-Μαρίας-Θηρεσίας των Βουρβόνων, κόρης του Καρόλου-Φερδινάνδου δούκα του Μπερί.

Οικογένεια
Νυμφεύτηκε πρώτα το 1873 τη Μαρία-Λουίζα των Βουρβόνων-Ισπανίας, κόρη του Φερδινάνδου Β΄ των Δύο Σικελιών. Η Μαρία-Τερέζα απεβίωσε τρεις μήνες αργότερα. Δεν απέκτησαν απογόνους.

Το 1876 έκανε δεύτερο γάμο με την Αδελγούνη των Μπραγκάνσα, δούκισσα του Γκουμαράες, κόρη του Μιχαήλ Α΄ της Πορτογαλίας. Αν και η Αδελγούνη έμεινε εννέα φορές έγκυος, δεν απέκτησε επιζώντα τέκνα.

Αναφορές

Οίκος των Βουρβόνων-Πάρμας
Λευκορωσικό Γυμνάσιο της Βίλνια

Το Λευκορωσικό Γυμνάσιο της Βίλνια (Λευκορωσικά: Віленская беларуская гімназія) ήταν σημαντικό Λευκορωσικό σχολείο στο Βίλνιους. Αρκετοί αξιοσημείωτοι εθνικοί αρχηγοί των Λευκορώσων του 20ου αιώνα αποφοίτησαν από το σχολείο.

Ιστορία 
Το Λευκορωσικό Γυμνάσιο του Βίλνιους ιδρύθηκε το 1919, όταν η πόλη ανήκε στην Πολωνία. Πριν την αποχώρησή των Γερμανών από την πόλη, οι Γερμανοί επέτρεψαν την δημιουργία γυμνασίου στις εγκαταστάσεις του πρώην Βασιλιανού μοναστηριού. Τα μαθήματα άρχισαν την 1 Φεβρουαρίου του 1919.

Στα πρώτα χρόνια της ύπαρξής του, το σχολείο χρησίμευσε επίσης ως ορφανοτροφείο για παιδιά από τις γύρω περιοχής. Με το ξεκίνημα της Σοβιετικής κατοχής της Δημοκρατίας της Λιθουανίας το 1944 το σχολείο έκλεισε. Επανιδρύθηκε μετά την διάλυση της Σοβιετικής Ένωσης ως Λευκορωσικό Σχολείο Φρανσισάκ Σκαρύνα του Βίλνιους.

Δάσκαλοι 
 Ραντασλάβ Αστρόβσκι, διευθυντής από το 1924 έως το 1936, πρώην Υπουργός Παιδείας της Λαϊκής Δημοκρατίας της Λευκορωσίας το 1918 και επικεφαλής του Λευκορωσικού Κεντρικού Ράντα μετά το 1944
 Μπαρίς Κιτ, δάσκαλος από το 1933, διευθυντής το 1939. Αργότερα έγινε αξιοσημείωτος επιστήμονας στις Ηνωμένες Πολιτείες και μέλος της Λευκορωσοαμερικανικής κοινότητας.

Απόφοιτοι και φοιτητές 
 Μίχαλ Βιτούσκα, στρατηγός και στρατιωτικός διοικητής
 Βίνσεντ Ζουκ-Χρύσκεβιτς, εξόριστος πρόεδρος της Λευκορωσικής Λαϊκής Δημοκρατίας
 Γιαν Στάνκιεβιτς, γλωσσολόγος, ιστορικός και φιλόσοφος
 Μάξιμ Τανκ, ποιητής και μεταφραστής
 Μπόρις Κοβέρντα, τρομοκράτης, δολοφόνος του Πιότρ Βόικοφ (εγκατέλειψε το σχολείο πριν την αποφοίτηση)

Εξωτερικοί σύνδεσμοι 
 Λευκορωσικό Σχολείο Φράνσισακ Σκαρύνα του Βίλνιους
 Юбілей беларускага школьніцтва ў Вільні // Рэгіянальны партал «Сьвіслач»
 Гісторыя школы і гімназіі // Віленская сярэдняя школа імя Францішка Скарыны
Σχολεία στην Λευκορωσία
Σχολεία στην Λιθουανία
Εθνική Ημέρα Γλώσσας (Μολδαβία)

Η Εθνική Ημέρα Γλώσσας ή Λίμπα νοάστρα (ρουμανικά: Limba noastră -προφέρεται limba ˈno̯astrə) που σημαίνει Η γλώσσα μας, είναι επίσημη αργία στη Μολδαβία και εορτάζεται στις 31 Αυγούστου.

Επισκόπηση 

Στις 27 Αυγούστου 1989, το Λαϊκό Μέτωπο της Μολδαβίας οργάνωσε μια μαζική διαδήλωση στο Κισινάου, που έγινε γνωστή ως Μεγάλη Εθνική Συνέλευση, και πίεσε τις αρχές της Σοβιετικής Σοσιαλιστικής Δημοκρατίας της Μολδαβίας να υιοθετήσουν ένα νόμο στις 31 Αυγούστου του 1989, με τον οποίο η μολδαβική γλώσσα γραμμένη στο λατινικό αλφάβητο κατέστη η επίσημη γλώσσα της ΜΣΣΔ. Επίσης, αναγνωρίσθηκε η ταύτιση της μολδαβικής γλώσσας με τη ρουμανική. Στις 23 Ιουνίου του 1990, το Μολδαβικό Κοινοβούλιο ανακήρυξε την 31ή Αυγούστου ως μέρα εθνικής γλώσσας.

Στην κεντρική πλατεία του Κισινάου, διοργανώνεται μια συναυλία η οποία χαρακτηρίζεται από τις παραστάσεις διάφορων εθνικών καλλιτεχνών. Κανονικά, ο χώρος της συναυλίας δεν αποσυναρμολογείται μετά την Ημέρα Ανεξαρτησίας, η οποία γιορτάζεται στις 27 Αυγούστου.

Παραπομπές 

Πολιτική της Μολδαβίας
Λευκή της Ναβάρρας, δούκισσα της Βρετάνης

Η Λευκή της Ναβάρρας ή Λευκή της Καμπανίας (1226 - 12 Αυγούστου 1283) ήταν η μοναδική κόρη και παιδί του Θεοβάλδου Α΄ της Ναβάρρας και της δεύτερης συζύγου του Αγνής του Μποζέ, ήταν μέλος του Οίκου του Μπλουά. Αρραβωνιάστηκε αρχικά τον Όθων Γ΄ της Βουργουνδίας, ο γάμος συμφωνήθηκε να πραγματοποιηθεί στις 16 Ιανουαρίου 1236 αλλά τελικά η συμφωνία έσπασε. 
Η Λευκή παντρεύτηκε την ίδια χρονιά (1236) τον Ιωάννη Α΄ της Βρετάνης, ο κύριος λόγος που ο σύζυγος της ήθελε να γίνει αυτός ο γάμος ήταν να κληρονομήσει τον θρόνο της Ναβάρρας αφού ο πατέρας της Λουδοβίκος ο Μεταθανάτιος δεν είχε αποκτήσει ακόμα γιους. Ο πεθερός της απέκτησε όμως στην συνέχεια δυο γιους από την τρίτη σύζυγο του Μαργαρίτα των Βουρβόνων, βασίλισσα της Ναβάρρας και τα σχέδια του Ιωάννη χάλασαν.

Οικογένεια

Με τον σύζυγο της Ιωάννη Α΄ της Βρετάνης η Μαργαρίτα απέκτησε : 

Ιωάννης Β΄ της Βρετάνης
Πέτρος της Βρετάνης (1241 - 1268)
Αλίκη της Βρετάνης, κόμισσα του Μπλουά (1243 - 1288)
Θεοβάλδος (1245 - 1256)
Ελεονόρα
Νικόλαος (1249 - 1261)
Ροβέρτος (1251 - 1259)

Η Λευκή επέζησε στα 6 από τα 8 παιδιά της ενώ ο σύζυγος της πέθανε τρία χρόνια μετά από την ίδια.

Παραπομπές

Πηγές

Evergates, Theodore (2007). The Aristocracy in thhe County of Champagne, 1100-1300. University of Pennsylvania Press.
O'Neill, John P., ed. (1996). Enamels of Limoges: 1100-1350. Metropolitan Museum of Art.

 

Οίκος του Μπλουά
Δούκισσες της Βρετάνης
Ινφάντας της Ναβάρρας
Αγνή του Μποζέ

Η Αγνή του Μποζέ (πέθανε στις 11 Ιουλίου 1231) ήταν Γαλλίδα ευγενής, κόρη του Γκισάρ Δ΄ του Μποζέ και της συζύγου του Σιβύλλης του Αινώ. Έγινε κόμισσα της Καμπανίας ως δεύτερη σύζυγος του κόμη Θεοβάλδου του Μεταθανάτιου, ο οποίος τρία μετά τον θάνατο της έγινε και βασιλιάς της Ναβάρρας. Ο σύζυγος της δεν κατόρθωσε ούτε με τον δεύτερο γάμο του να αποκτήσει διάδοχο γι'αυτό αμέσως μετά τον θάνατο της Αγνής παντρεύτηκε την τρίτη του σύζυγο Μαργαρίτα των Βουρβόνων, βασίλισσα της Ναβάρρας. 

Παντρεύτηκε τον Θεοβάλδο το 1223 μαζί του απέκτησε την Λευκή της Ναβάρρας, δούκισσα της Βρετάνης.

Παραπομπές

Πηγές

Bouchard, Constance Brittain (1987). Sword, Miter, and Cloister: Nobility and the Church in Burgundy, 980-1198. Cornell University Press.
Evergates, Theodore, ed. (1999). Aristocratic Women in Medieval France. University of Pennsylvania Press.
Evergates, Theodore (2007). The Aristocracy in the County of Champagne, 1100-1300. University of Pennsylvania Press.

Κόμισσες της Καμπανίας
Σίξτος των Βουρβόνων-Πάρμας

Ο Σίξτος, ιταλ. Sixtus (1 Αυγούστου 1886 - 14 Μαρτίου 1934) από τον Οίκο των Βουρβόνων-Πάρμας ήταν αξιωματικός του Βελγίου στον Α΄ Παγκόσμιο Πόλεμο και προσπάθησε να σταματήσει τη συμμετοχή της Αυστρο-Ουγγαρίας στη συμμαχία των Κεντρικών Δυνάμεων. Ήταν συγγραφέας βιβλίων.

Βιογραφία
Ήταν ο τέταρτος (επιζών) γιος του Ροβέρτου δούκα της Πάρμας & Πλακεντίας και της Μαρίας-Πίας των Βουρβόνων-Ισπανίας, κόρης του Φερδινάνδου Β΄ των Δύο Σικελιών. 

Το δουκάτο ενσωματώθηκε στην Ιταλία το 1959. Ο πατέρας του συνέχισε να φέρει τον τίτλο του δούκα της Πάρμας· απεβίωσε το 1907.

Οικογένεια
Το 1919 νυμφεύτηκε την Χέντβιχ ντε λα Ροσφουκώ, κόρη του Αρμάντ δούκα του Ντουντοβίλ. Ο γάμος, όπως και αυτός του αδελφού του Ξαβιέ, θεωρήθηκε μοργανατικός από τον αδελφό του Ηλία δούκα της Πάρμας, αλλά ο γιος αυτού Ροβέρτος-Ούγος δούκας της Πάρμας αναγνώρισε τους γάμους ως κανονικούς. Ο Σίξτος είχε τέκνο:
 Ισαβέλλα 1922-2017, παντρεύτηκε τον Ροζέρ ντε λα Ροσφουκώ.

Πηγές
encyclopedia.com

Οίκος των Βουρβόνων-Πάρμας
Κάρολος των Βουρβόνων-Πάρμας

Ο Κάρολος (γενν. 27 Ιανουαρίου 1970) από τον Οίκο των Βουρβόνων-Πάρμας είναι τιτουλάριος δούκας της Πάρμας & Πλακεντίας από το 2010.

Είναι γιος του Καρόλου-Ούγου, δούκα της Πάρμας και Πλακεντίας, και της Ειρήνης των Λίππε, κόρης της Τζουλιάνας της Ολλανδίας.

Το 2010 νυμφεύτηκε την Ανναμαρία-Καικιλία Γκαλτερί φαν Βέτσελ και έχουν τα εξής τέκνα: 
 Λουίζα, 
 Καικιλία και 
 Κάρλος, που είναι ο τιτουλάριος διάδοχος της Πάρμας.

Εξωτερικοί σύνδεσμοι
Official website of the House of Bourbon-Parma

Οίκος των Βουρβόνων-Πάρμας
Λουδοβίκος των Βουρβόνων-Δύο Σικελιών

Ο Λουδοβίκος (Luigi, 19 Ιουλίου 1824 - 5 Μαρτίου 1897) από τον Οίκο των Βουρβόνων-Δύο Σικελιών ήταν κόμης της Άκουιλα.

Βιογραφία
Ο Λουδοβίκος Κάρολος Μαρία Ιωσήφ ήταν γιος του Φραγκίσκου Α΄ των Δύο Σικελιών και της Μαρίας Ισαβέλλας των Βουρβόνων-Ισπανίας, κόρης του Καρόλου Δ΄ της Ισπανίας.

Και οι δύο γιοί του νυμφεύτηκαν μοργανατικά.

Ο Λουδοβίκος απεβίωσε στο Παρίσι 72 ετών.

Οικογένεια
Το 1844 νυμφεύτηκε την Ιανουαρία των Μπραγκάνσα, κόρη του Πέτρου Α΄ της Βραζιλίας, και είχε τέκνα:
 Λουδοβίκος 1845-1909, πρίγκιπας των Βουρβόνων-Δύο Σικελιών. Νυμφεύτηκε μοργανατικά τη Μαρία Αμίλια Μπέλλοου-Χάμελ.
 Μαρία Ισαβέλλα 1846-1859.
 Φίλιππος 1847-1922, πρίγκιπας των Βουρβόνων-Δύο Σικελιών. Νυμφεύτηκε μοργανατικά τη Φλόρα Μπούνεν.
 Μαρία Εμμανουέλα 1851.

Αναφορές

Οίκος των Βουρβόνων-Δύο Σικελιών
Φραγκίσκος δε Πάουλα των Βουρβόνων-Δύο Σικελιών

Ο Φραγκίσκος ντι Πάολα (13 Αυγούστου 1827 - 24 Σεπτεμβρίου 1892) από τον Οίκο των Βουρβόνων-Δύο Σικελιών ήταν κόμης του Τράπανι. 

Ο Φραγκίσκος ντι Πάολα-Λουδοβίκος-Εμμανουήλ ήταν γιος του Φραγκίσκου Α΄ των Δύο Σικελιών και της Μαρίας-Ισαβέλλας των Βουρβόνων-Ισπανίας, κόρης του Καρόλου Δ΄ της Ισπανίας.

Οικογένεια
Το 1850 νυμφεύτηκε τη Μαρία-Ισαβέλλα των Αψβούργων-Λωρραίνης, κόρη του Λεοπόλδου Β΄ μεγάλου δούκα της Τοσκάνης και είχαν τέκνα:
 Μαρία-Αντουανέτα (1851-1938), παντρεύτηκε τον εξάδελφό της Αλφόνσο των Βουρβόνων-Δύο Σικελιών κόμη της Καζέρτα.
 Μαρία-Καρολίνα 1856-1941, παντρεύτηκε τον Αντρσέι Πσεμύσλαβ Ζαμόυσκι Πολωνό γαιοκτήμονα.
 Γιαν-Κάντυ κόμη Ζαμόυσκι στην Πολωνία. Νυμφεύτηκε την Ισαβέλλα Αλφόνσα των Βουρβόνων-Δύο Σικελιών, κόρη του Καρόλου πρίγκιπα των Δύο Σικελιών.
 Λεοπόλδος 1853-1870, απεβίωσε 17 ετών, Μαρία-Αννουντσιάτα 1858-1873 απεβ. 15 ετών, Φερδινάνδος 1857-1859 απεβ. 2 ετών, Μαρία-Θηρεσία-Πία 1855-1856 απεβ. 1 έτους.

Αναφορές

Οίκος των Βουρβόνων-Δύο Σικελιών
Δορυφόρος της πατάτας

Ο δορυφόρος της πατάτας (Leptinotarsa decemlineata) είναι έντομο κολεόπτερο. Προκαλεί μεγάλες ζημιές στην ντομάτα, μελιτζάνα, πιπεριά και ιδιαίτερα στην πατάτα. Η πεταλούδα και η προνύμφη τρώνε τα φύλλα και τους βλαστούς των φυτών αυτών και σε πολλές περιπτώσεις εξαφανίζουν τη σοδειά μέσα σε λίγες μέρες. Το τέλειο έντομο έχει χρώμα κιτρινωπό, σχήμα μεγάλης πασχαλίτσας, με 10 χαρακτηριστικές γραμμές στη ράχη του. Γι' αυτό και είναι γνωστό και ως δεκάγραμμος (decemlineata) . Η προνύμφη έχει σχήμα κυρτό, χρώμα πορτοκαλί με μαύρες βουλίτσες στα πλάγια της κοιλιάς της σε δύο παράλληλες σειρές.Το θηλυκό γεννάει ως και 800 αυγά στην κάτω επιφάνεια του φύλλου, σε ομάδες από  10-20 αυγά.

Καταπολέμηση 
Για την καταπολέμηση γίνονται ψεκασμοί με φωσδρίνη, σεβίν, D.D.T., ντιμεγκρόν κ.ά. Μία άλλη λήση είναι, σε περίπτωση που τα έντομα γίνουν αντιληπτά μαζεύονται με το χέρι. Δεν υπάρχει κανένας κίνδυνος.

Κολεόπτερα
Λουδοβίκος των Βουρβόνων-Δύο Σικελιών (1838-1886)

O Λουδοβίκος (Lodovico, 1 Αυγούστου 1838 - 8 Ιουνίου 1886) από τον Οίκο των Βουρβόνων-Δύο Σικελιών ήταν κόμης του Τράνι και διάδοχος του Βασιλείου των Δύο Σικελιών.

Βιογραφία
Ο Λουδοβίκος Μαρία ήταν γιος του Φερδινάνδου Β΄ των Δύο Σικελιών και της Μαρίας Θηρεσίας των Αψβούργων-Λωρραίνης, κόρης του Καρόλου, Αρχιδούκα της Αυστρίας & Δούκα του Τέσσεν.

Οικογένεια
Το 1861 νυμφεύτηκε τη Ματθίλδη Λουδοβίκα των Βίττελσμπαχ, κόρη του Μαξιμιλιανού Ιωσήφ, Δούκα εν Βαυαρία, και απέκτησαν τέκνο:
 Μαρία Θηρεσία (1867 - 1909), παντρεύτηκε τον Γουλιέλμο του Χοεντσόλλερν.

Από μία μη νόμιμη σχέση είχε ένα τέκνο:
 (νόθος) Κάρολος του Ντούτσιο (1869 - 1931).

Πηγές
"The Book of Kings: A Royal Genealogy" by C. Arnold McNaughton.

Εξωτερικοί σύνδεσμοι
Προφίλ στο Peerage.com

Αναφορές

Οίκος των Βουρβόνων-Δύο Σικελιών
Γαϊτάνος των Βουρβόνων-Δύο Σικελιών

Ο Γκαετάνο, ιταλ. Gaetano (12 Ιανουαρίου 1846 - 26 Νοεμβρίου 1871) από τον Οίκο των Βουρβόνων-δύο Σικελιών ήταν κόμης του Τζιρτζέντι (Ακράγαντα).

Βιογραφία
Ο Γκαετάνο-Μάριος-Φρειδερίκος ήταν o τέταρτος γιος του Φερδινάνδου Β΄ των Δύο Σικελιών και της Μαρίας-Θηρεσίας των Αψβούργων-Λωρραίνης, κόρης του Καρόλου αρχιδούκα της Αυστρίας & δούκα του Τέσεν.

Οικογένεια
Το 1868 νυμφεύτηκε την Ισαβέλλα των Βουρβόνων-Ισπανίας, κόρη του Φραγκίσκου δε Ασίς δούκα του Κάδιθ. Δεν απέκτησαν απογόνους.

Αναφορές

Οίκος των Βουρβόνων-Δύο Σικελιών
Arab Times

Η Arab Times (αραβικά: عرب تايمز) είναι ο τίτλος εθνικής Αμερικανικής καθημερινής εφημερίδας που εκδίδεται από την ομώνυμη εταιρεία. Ιδρύθηκε από τον Οσάμα Φάουζι το 1982.

Η Arab Times διανέμεται στις Ηνωμένες Πολιτείες, στο Ηνωμένο Βασίλειο, Γαλλία, Γερμανία, Δανία, Σουηδία..
Η εφημερίδα έχει την έδρα της στην Χιούστον του Τέξας.>

Παραπομπές

Εξωτερικοί σύνδεσμοι 
 Επίσημη ιστοσελίδα

Εφημερίδες με τόπο έκδοσης τις Ηνωμένες Πολιτείες
Εφημερίδες στην αραβική γλώσσα
Εφημερίδες στην αγγλική γλώσσα
Πασχάλης των Βουρβόνων-Δύο Σικελιών

O Πασχάλιος (ιταλ. Pasquale, 15 Σεπτεμβρίου 1852 - 21 Δεκεμβρίου 1904) από τον Οίκο των Βουρβόνων-Δύο Σικελιών ήταν κόμης του Μπάρι.

Ο Πασχάλιος Βαϊλανός Μαρία ντελ Κάρμινε Ιωάννης-Βαπτιστής Βικέντιος-Φερρέρι Μιχαήλ Αρχάγγελος Φραγκίσκος ντι Πάολα Φερδινάνδος Φραγκίσκος ντε Ασσίζι Λουδοβίκος-Βασιλεύς Αλφόνσος Γαϊτανός Ιωσήφ Πέτρος Παύλος Ιανουάριος Λουδοβίκος-Γκοντζάγκα Ιωάννης Ιωσήφ ντελλα Κρότσε Γασπάρ Μελχιόρ Βαλτάσσαρ Αλβέρτος Σεβαστιανός Γεώργιος Βινάντιος Εμμανουήλ Πλάκιντος Ανδρέας-Αβελίνος-Ρόκκος Πακίφικος Φραγκίσκος ντι Τζερόνιμο Φήλιξ Τισιανός Άννα Φιλομένα Σεβασία Λουκία Λουιτγάρδη Απολλίνα ήταν γιος του Φερδινάνδου Β΄ των Δύο Σικελιών και της Μαρίας Θηρεσίας των Αψβούργων-Λωρραίνης, κόρης του Καρόλου της Αυστρίας, Δούκα του Τέσσεν.

Το 1878 νυμφεύτηκε μοργανατικά την Μπλανς Μαρκοναί, κόρη της Ενριέτ ντε Μαρκοναί.

Αναφορές
Arrigo Petacco, La regina del sud, Milano, Mondadori, 1992.

Αναφορές

Οίκος των Βουρβόνων-Δύο Σικελιών
Ρενιέ των Βουρβόνων-Δύο Σικελιών

Ο Ρανιέρι, ιταλ. Ranieri (3 Δεκεμβρίου 1883 - 13 Ιανουαρίου 1973) από τον Βουρβόνων-Δύο Σικελιών ήταν δούκας του Κάστρο.

Βιογραφία
Ο Ρανιέρι-Μάριος-Γκαετάνο ήταν ο τρίτος γιος του Αλφόνσου κόμη της Καζέρτα και της [Μαρία Αντουανέτα των Βουρβόνων-Δύο Σικελιών|Μαρίας-Αντουανέτας των Βουρβόνων-Δύο Σικελιών]], κόρης του Φραγκίσκου κόμη του Τράπανι.

Οικογένεια
Το 1923 νυμφεύτηκε την 2η εξαδέλφη του Μαρία-Καρολίνα Ζαμοΰσκα, κόρη του Αντρζέι-Πρζέμυσλαβ κόμη Ζαμοΰσκι και είχε τέκνα:
 Μαρία ντελ Κάρμινε γενν. 1924.
 Φερδινάνδος 1926-2008, δούκας του Κάστρο.

Εξωτερικοί σύνδεσμοι
Royal House of Bourbon-Two Sicilies

Αναφορές

Οίκος των Βουρβόνων-Δύο Σικελιών
Φίλιππος των Βουρβόνων-Δύο Σικελιών

Ο Φίλιππος (ιταλ. Filippo, 10 Δεκεμβρίου 1885 – 9 Μαρτίου 1949) από τον Οίκο των Βουρβόνων-Δύο Σικελιών ήταν πρίγκιπας των Βουρβόνων-Δύο Σικελιών.

Βιογραφία
Ο Φίλιππος Μάριος Αλφόνσος Αντώνιος Φερδινάνδος Φραγκίσκος ντι Πάολα Λουδοβίκος Ερρίκος Αλβέρτος Θαδδαίος Φραγκίσκος Ιαβέρης Ουμβέρτος ήταν γιος του Αλφόνσου, Κόμη της Καζέρτα, και της Μαρίας Αντουανέτας των Βουρβόνων-Δύο Σικελιών, κόρης του Φραγκίσκου, Κόμη του Τράπανι.

Οικογένεια
Νυμφεύτηκε πρώτα το 1916 τη Μαρία Λουίζα των Βουρβόνων-Ορλεάνης, κόρη του Εμμανουήλ, Δούκα του Βαντόμ, και είχε τέκνο:
 Γαϊτανός (1917 - 1984), Πρίγκιπας των Βουρβόνων-Δύο Σικελιών. Τέκνα του ήταν:
 Αδριανός Φίλιππος (1948-), Πρίγκιπας των Βουρβόνων-Δύο Σικελιών.
 Γρηγόριος Πέτρος (1950-), Πρίγκιπας των Βουρβόνων-δύο Σικελιών.

Διαζεύχθηκαν το 1925 και ο Φίλιππος έκανε δεύτερο γάμο το 1927 με τη Φερνάντα Λαμπόρι, δικηγόρο. Δεν απέκτησαν τέκνα.

Οίκος των Βουρβόνων-Δύο Σικελιών
Γαβριήλ των Βουρβόνων-Δύο Σικελιών

Ο Γαβριήλ (Γκάμπριελ), ιταλ. Gabriel (11 Ιανουαρίου 1897 - 22 Οκτωβρίου 1975) από τον Οίκο των Βουρβόνων-Δύο Σικελιών ήταν πρίγκιπας των Βουρβόνων-Δύο Σικελιών.

Βιογραφία
Ο Γαβριήλ-Μάριος-Ιωσήφ-Κάρολος-Ιγνάτιος-Αντώνιος-Αλφόνσος-Πέτρος-Ιωάννης-Γεράρδος ντι Μαγιέλα και Άγιοι Πάντες ήταν ο πέμπτος γιος του Αλφόνσου κόμη της Καζέρτα και της Μαρίας-Αντουανέτας των Βουρβόνων-Δύο Σικελιών, κόρης του Φραγκίσκου κόμη του Τράπανι.

Οικογένεια
Νυμφεύτηκε πρώτα την Μαργκοζάτα-Ιζαμπέλλα Τσαρτορύσκα, κόρη του Αδάμ-Λουδοβίκου Τσαρτορύσκι, Πολωνού ευγενούς και κτηματία. Ο Γαβριήλ είχε τέκνο:
 Αντώνιος γενν. 1920, πρίγκιπας των Βουρβόνων-Δύο Σικελιών.

Το 1929 απεβίωσε η Μαργκοζάτα-Ιζαμπέλλα και το 1932 ο Γκάμπριελ έκανε δεύτερο γάμο με τη Καικιλία Λουμπομίρσκα, κόρη του Καζιμίερς Λουμπομίρσκι και είχε τέκνα:
 Ιωάννης 1933-2000, πρίγκιπας των Βουρβόνων-Δύο Σικελιών.
 Μαρία-Μαργαρίτα 1934-2014, παντρεύτηκε τον Λουδοβίκο Γκοντζάγκα Μαλντονάτο υ Γκόρντον.
 Μαρία-Ιμμακουλάτα γενν. 1937, παντρεύτηκε τον Μιγκουέλ Γκαρσία ντε Σαέθ υ Τελλέκεα.
 Καζιμίρ γενν. 1938, πρίγκιπας των Βουρβόνων-Δύο Σικελιών. Έχει τέκνα:
 Λουίς γενν. 1970, πρίγκιπας των Βουρβόνων-Δύο Σικελιών.
 Άννα-Καικιλία γενν. 1971, παντρεύτηκε τον  Ροδόλφο κόμη ντε Κωζάν.
 Ελένα-Σοφία γενν. 1973.
 Αλεξάντερ γενν. 1974, πρίγκιπας των Βουρβόνων-Δύο Σικελιών.

Αναφορές

Οίκος των Βουρβόνων-Δύο Σικελιών
Αντώνιος των Βουρβόνων-Δύο Σικελιών (1929-2019)

Ο Αντώνιος, ιταλ. Antonio (γενν. 20 Ιανουαρίου 1929) από τον Οίκο των Βουρβόνων-δύο Σικελιών ήταν πρίγκιπας των Βουρβόνων-Δύο Σικελιών. Είναι μηχανικός με ειδίκευση στα Ραντάρ.

Βιογραφία
Είναι ο πρωτότοκος γιος του Γκαμπριέλ πρίγκιπα των Βουρβόνων-Δύο Σικελιών και της Μαλγκορζάτα-Ιζαμπέλλα Κσαρτορύσκα, κόρης του Αδάμ-Λουδοβίκου Κσαρτορύσκι.

Οικογένεια
Το 1958 νυμφεύτηκε την Ελισάβετ, κόρη του Φιλίππου-Αλβέρτου δούκα της Βυρτεμβέργης και έχει τέκνα:
 Φραγκίσκος γενν. 1960, πρίγκιπας των Βουρβόνων-Δύο Σικελιών. Έχει τέκνα:
 Αντώνιος γενν. 2003, πρίγκιπας των Βουρβόνων-Δύο Σικελιών.
 Δωροθέα γενν. 2005.
 Μαρία-Καρολίνα γενν. 1962, παντρεύτηκε τον Ανδρέα Μπάουμπαχ.
 Γκεννάρο γενν. 1966, πρίγκιπας των Βουρβόνων-Δύο Σικελιών.
 Μαρία-Αννουντσιάτα γενν. 1973, παντρεύτηκε τον Κάρολο-Φρειδερίκο κόμη Κρόιτς.

Οίκος των Βουρβόνων-Δύο Σικελιών
Κάρολος των Βουρβόνων-Δύο Σικελιών (1963)

Ο Κάρολος, ιταλ. Carlo (γενν. 24 Φεβουαρίου 1963) από τον Οίκο των Βουρβόνων-δύο Σικελιών είναι δούκας του Κάστρο.

Βιογραφία
Ο Κάρολος-Μαρία-Βερνάρδος-Τζεννάρο είναι γιος του Φερδινάνδου δούκα του Κάστρο και της Σαντάλ ντε Σεβρόν-Βιλέτ, κόρης του Ζοζέφ-Πιέρ κόμη ντε Σεβρόν-Βιλέτ.

Οικογένεια
Το 1998 νυμφεύτηκ ετην Καμίλλα Κροκιάνι και έχει τέκνα:
 Μαρία-Καρολίνα γενν. 2003.
 Μαρία-Κιάρα γενν. 2005.

Εξωτερικοί σύνδεσμοι
 Official Website of the Royal House of Bourbon Two Siciilies
 Official Website of the Grand Magistry of the Constantinian Order
 Official Website of the British and Irish Delegation of the Constantinian Order

Δούκες της Καλαβρίας
Οίκος των Βουρβόνων-Δύο Σικελιών
Γάλλοι πολωνικής καταγωγής
Αλφόνσος των Βουρβόνων-Δύο Σικελιών (1901-1964)

Ο Αλφόνσος, ιταλ. Alfonso (30 Νοεμβρίου 1901 - 3 Φεβρουαρίου 1964) από τον Οίκο των Βουρβόνων-Δύο Σικελιών ήταν δούκας της Καλαβρίας.

Βιογραφικό
Ο Αλφόνσος-Μαρία-Λέων-Χριστίνους-Αλφόνσος ντι Λιγκουόρι-Αντώνιος-Φραγκίσκος-Σαβέριο ήταν γιος του Καρόλου πρίγκιπα των Βουρβόνων-Δύο Σικελιών και της πρώτης συζύγου του Μαρίας δε λας Μερθέδες των Βουρβόνων-Ισπανίας, κόρης του Αλφόνσου ΙΒ΄ της Ισπανίας.

Οικογένεια
Το 1936 νυμφεύτηκε την Αλίκη των Βουρβόνων-Πάρμας, κόρη του Ηλία δούκα της Πάρμας και είχε τέκνα:
 Τερέζα-Μαρία γενν. 6 Φεβρουαρίου 1937, παντρεύτηκε τον Ίνιγκο Μορένο υ Αρτέγκα μαρκήσιο ντε Λάουλα.
 Κάρλος 1938-2015, δούκας της Καλαβρίας.
 Ινές-Μαρία γενν. 1940, παντρεύτηκε τον Λουίς ντε Μοράλες υ Αγκουάντο.

Αναφορές

Δούκες της Καλαβρίας
Οίκος των Βουρβόνων-Δύο Σικελιών
Κάρολος των Βουρβόνων-Δύο Σικελιών (1938-2015)

''Να μη συγχέεται με τον Κάρολο της Καλαβρίας (1298-1328), επίσης δούκα.

Ο Κάρλος, ιταλ. Carlo (16 Ιανουαρίου 1938 - 5 Οκτωβρίου 2015) από τον Οίκο των Βουρβόνων-Δύο Σικελιών ήταν δούκας της Καλαβρίας.

Βιογραφία
Ο Κάρολος-Μαρία-Αλφόνσος-Μαρθέλο ήταν γιος του Αλφόνσου δούκα της Καλαβρίας και της Αλίκης των Βουρβόνων-Πάρμας, κόρης του Ηλία δούκα της Πάρμας.

Οικογένεια
Το 1961 νυμφεύτηκε την Άννα των Βουρβόνων-Ορλεάνης, κόρη του Ερρίκου κόμη του Παρισιού και είχε τέκνα:
 Χριστίνα γενν. 1966, παντρεύτηκε τον Πέδρο Λόπεθ-Κεσάδα υ Φερναντέθ-Ουρότια, εξάδελφο (από τον πατέρα του) της Φαμπιόλας του Βελγίου.
 Μαρία γενν. 1967, παντρεύτηκε τον Συμεών τιτουλάριο αρχιδούκα της Αυστρίας, γιο του Ροδόλφου αρχιδούκα της Αυστρίας.
 Πέτρος γενν. 1968, δούκας της Καλαβρίας.
 Ινές-Μαρία γενν. 1971, παντρεύτηκε τον Μικέλε Καρέλλι Παλόμπι των δουκών του Ραϊάνο, από τη Νάπολη.
 Βικτωρία γενν. 1976, παντρεύτηκε τον Μάρκο Νομικό (γενν. 1965), εφοπλιστή από την Ελλάδα.

Παραπομπές

Εξωτερικοί σύνδεσμοι
THE HEAD OF THE ROYAL HOUSE – official website of the Royal House of Bourbon-Two Sicilies (Spanish branch)

Δούκες της Καλαβρίας
Οίκος των Βουρβόνων-Δύο Σικελιών
Πέτρος των Βουρβόνων-Δύο Σικελιών

Ο Πέτρος, Γαλλία. Pedro (γενν. 16 Οκτωβρίου 1968) από τον Οίκο των Βουρβόνων-Δύο Σικελιών είναι δούκας της Καλαβρίας. Ο γιος του είναι πρίγκιπας του Νότο.
Ο Πέτρος διεκδικεί τον θρόνο της Γαλλίας (κατά τους Νομιμόφρονες). Η Καλαβρία και το Νότο βρίσκονται στην Ιταλία. Οι τίτλοι είναι από την Ιταλία και τη Γαλλία, χώρες που σήμερα είναι Δημοκρατικές και έτσι οι τίτλοι αυτοί δεν έχουν ισχύ. Ο Πέτρος είναι ο επικεφαλής του Οίκου του και τιτουλάριος βασιλιάς των Δύο Σικελιών.

Βιογραφία
Ο Πέδρο-Χουάν-Μαρία-Αλέχο-Σατουρνίνο υ Τόδος λος Σάντος είναι γιος του Κάρλο δούκα της Καλαβρίας και της Άννας των Βουρβόνων-Ορλεάνης, κόρης του Ερρίκου κόμη του Παρισιού.

Οικογένεια
Το 2001 νυμφεύτηκε τη Σοφία Λανταλούσε υ Μελγαρέχο, κόρη του Χοσέ Μανουέλ Λανταλούθε υ Ντομίνγεθ και έχει τέκνα:
 Χάιμε γενν. 1993
 Χουάν γενν. 2003
 Πάμπλο γενν. 2004
 Πέδρο γενν. 2007
 Σοφία γενν. 2008.
 Μπλάνκα γενν. 2011.
 Μαρία γενν. 2015.

Οίκος των Βουρβόνων-Δύο Σικελιών
Δούκες της Καλαβρίας
Κατάλογος νησιών με τις υψηλότερες κορυφές

Αυτός είναι ένας κατάλογος των νησιών της Γης με το μεγαλύτερο ύψος της υψηλότερης κορυφής τους. Περιλαμβάνονται όλα τα νησιά με υψηλότερη κορυφή άνω των 2.000 μέτρων, με φθίνουσα σειρά. Τα κράτη ή οι κτήσεις που αναφέρονται είναι αυτά που περιέχουν την υψηλότερη κορυφή (σε περίπτωση που το νησί μοιράζεται ανάμεσα σε δύο ή περισσότερα κράτη ή κτήσεις).

Νήσοι με υψηλότερες κορυφές άνω των 2.000 μέτρων

Αξιοσημείωτα δεδομένα
 Ακόμα και αν θεωρούσαμε την ήπειρο της Αυστραλίας νησί, αυτό θα κατελάμβανε μόλις την πεντηκοστή όγδοη θέση στον παραπάνω πίνακα (15 θέσεις πίσω από την Κρήτη!), αφού η υψηλότερη κορυφή της (το Όρος Κοσιούσκ) έχει υψόμετρο μόλις 2228 μέτρα. Η ήπειρος Ανταρκτική ως νησί θα ερχόταν πρώτη μεν, αλλά με ελάχιστη διαφορά (Όρος Βίνσεν, 4892 μέτρα).
 Η ψηλότερη κορυφή της νήσου Αμαντανί του Περού έχει υψόμετρο 4138 μέτρα πάνω από την επιφάνεια της θάλασσας, αλλά αυτό οφείλεται στο ότι η νήσος είναι στη λίμνη Τιτικάκα, τη μεγαλύτερη σε υψόμετρο μεγάλη λίμνη της Γης (3812 μέτρα).

Επιπλέον αξιόλογες νησιωτικές κορυφές
Πολλές από τις παρακάτω νήσους αποτελούν τις μεγαλύτερες της χώρας τους ή έχουν το υψηλότερο σημείο της νησιωτικής χώρας τους, ενώ άλλες έχουν το υψηλότερο νησιωτικό σημείο της χώρας ή κτήσεώς τους.

Δείτε επίσης
 Κατάλογος νησιών
 Κατάλογος νησιών ανά έκταση

Πηγές
 Highest and lowest points
 World Ultras Homepage

Υψηλοτερη
Άννα Δημητρίεβιτς

Η Άννα Δημητρίεβιτς (σέρβικα: Ana Dimitrijevic, 14 Δεκεμβρίου 1977) είναι Σέρβα ηθοποιός και μοντέλο. Έγινε ευρύτερα γνωστή μέσα από την κοινωνική τηλεοπτική σειρά του ANT1 "Για την Άννα" όπου είχε πρωταγωνιστεί με τον Θανάση Ευθυμιάδη. Τα τελευταία χρόνια, έχει αποσυρθεί από τον χώρο της δημοσιότητας και εργάζεται ως βοηθός μητρότητας.

Βιογραφία 
Γεννήθηκε στις 14 Δεκεμβρίου 1977 στο Κραγκούγιεβατς της Σερβίας, όπου και έζησε μέχρι τα 18 της. Έπειτα, λόγω του modeling, έζησε για τέσσερα χρόνια στο Μιλάνο αλλά και για μικρότερα χρονικά διαστήματα σε Νέα Υόρκη, Ιαπωνία, Γερμανία και Βραζιλία.

Το 2001, εγκαταστάθηκε στην Ελλάδα για τη διαφήμιση ενός γαλακτοκομικού προϊόντος. Δύο χρόνια αργότερα, ξεκίνησε να ασχολείται και με την υποκριτική, πρωταγωνιστώντας στην κινηματογραφική ταινία «Γαμήλια νάρκη» του Δημήτρη Ινδαρέ. Είχε προηγηθεί ακόμη μια συμμετοχή σε ταινία, την ιταλική «La precisione del caso». Η ταινία «Γαμήλια νάρκη» έκανε πρεμιέρα στις 30 Ιανουαρίου 2004.

Τον Νοέμβριο του 2004, συμμετείχε στο επεισόδιο «Το προξενιό» της σειράς «10η εντολή», όπου συνεργάστηκε με τους Αντώνη Αντωνίου, Νένα Μεντή και Οδυσσέα Παπασπηλιόπουλο. Ακολούθησαν δύο κινηματογραφικές ταινίες, «Η εύκολη Λία» (2005) και «Πέρα από τη λίμνη» (2006).

Τη σεζόν 2006-2007, πρωταγωνίστησε στη σειρά του ΑΝΤ1, «Για την Άννα» (σκην. Μανούσος Μανουσάκης) ενώ παράλληλα, έκανε δύο σύντομες εμφανίσεις στις σειρές «Το Κόκκινο Δωμάτιο» και «Coupling». Τη σεζόν 2007-08, συμμετείχε σε κάποια επεισόδια της σειράς του MEGA, «Λατρεμένοι μου γείτονες» (σκην. Πιέρρος Ανδρακάκος). Τελευταία της τηλεοπτική δουλειά, ήταν η σειρά του MEGA, «Με λένε Βαγγέλη» (σκην. Στέφανος Μπλάτσος) τη σεζόν 2011-2012.

Τα τελευταία χρόνια, έχει αποσυρθεί από τον χώρο της υποκριτικής και εργάζεται ως βοηθός μητρότητας.

Προσωπική ζωή 
Το 2006, στα γυρίσματα της σειράς «Για την Άννα» γνώρισε τον Θανάση Ευθυμιάδη και σύντομα έγιναν ζευγάρι. Έχουν αποκτήσει μαζί δύο κόρες: την Σόφη (γενν. 2007) και την Ζωή (γενν. 2009).

Φιλμογραφία

Τηλεόραση

Κινηματογράφος

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Έλληνες σερβικής καταγωγής
Εμάνουελ Μαμάνα

Ο Εμάνουελ Ερνάν Μαμάνα (ισπανικά: Emanuel Hernán Mammana), γεννημένος στις 10 Φεβρουαρίου 1996, είναι Αργεντινός ποδοσφαιριστής, ο οποίος αγωνίζεται ως αμυντικός στη Ζενίτ Αγίας Πετρούπολης.

Σύλλογοι

Ο Εμανουέλ εντάχθηκε στην πρώτη ομάδα της Ρίβερ Πλέιτ το 2014 και πραγματοποίησε το ντεμπούτο του στις 24 Νοεμβρίου στον αγώνα με την Ράσινγκ Κλουμπ. Την πρώτη χρονιά συμμετείχε σε δύο αγώνες. Πέτυχε το πρώτο τέρμα για την ομάδα του στις 14 Μαρτίου 2016 στον αγώνα με την Κλουμπ Ατλέτικο Κολόν. Στις 7 Ιουλίου 2016 μετεγράφη στην Ολιμπίκ Λυών, με το ύψος της μεταγραφής ν' ανέρχεται στα 7.5 εκατομμύρια ευρώ, ενώ το συμβόλαιο είχε διάρκεια μέχρι το 2021 - ο Μαμμάνα αγωνιζόταν στον σύλλογο με τον αριθμό «4». Στις 31 Ιουνίου 2017 η Ζενίτ Αγίας Πετρούπολης ανακοίνωσε τη μεταγραφή του ποδοσφαιριστή. Ο ποδοσφαιριστής υπέγραψε πενταετές συμβόλαιο με τον σύλλογο, με το ύψος της μεταγραφής ν' ανέρχεται στα 16 εκατομμύρια ευρώ. Παράλληλα, η Ολιμπίκ Λυών θα λάβει το 20% των εσόδων της μεταγραφής του Αργεντινού σ' άλλο σύλλογο.

Διεθνής

Με την Εθνική Αργεντινής κάτω των 17 συμμετείχε στο Πρωτάθλημα Νοτίου Αμερικής κάτω των 17 το 2013. Η Εθνική Αργεντινής κατέκτησε το τρόπαιο. Παράλληλα, συμμετείχε στο Παγκόσμιο Κύπελλο Ποδοσφαίρου κάτω των 17 το 2013, όπου η Εθνική Αργεντινής κατέλαβε την τέταρτη θέση. Για την Εθνική Αργεντινής, ο Εμανουέλ πραγματοποίησε το ντεμπούτο του στις 7 Ιουνίου 2014 στον αγώνα με την Εθνική Σλοβενίας.

Διακρίσεις

Συλλογικές

Ρίβερ Πλέιτ
 Πρωταθλητής Αργεντινής (1): 2014 
 Νικητής του Copa Sudamericana (1): 2014
 Νικητής του Copa Libertadores (1): 2015
 Νικητής του Recopa Sudamericana (1): 2015
 Νικητής του Suruga Bank Championship (1): 2015

Εθνικές

Νεανικές εθνικές Αργεντινής
 Νικητής του Πρωταθλήματος Νοτίου Αμερικής κάτω των 17 (1): 2013
 Νικητής του Πρωταθλήματος Νοτίου Αμερικής κάτω των 20 (1): 2015

Εθνική Αργεντινής
 Νικητής του Superclásico de las Américas (1): 2017

Στατιστικά καριέρας

Σύλλογος

Παραπομπές

Εξωτερικοί σύνδεσμοι

 Σελίδα του ποδοσφαιριστή στον ιστότοπο «National Football Teams» 
 Σελίδα του ποδοσφαιριστή στον ιστότοπο «Transfermarkt» 

Αργεντινοί ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Αργεντινής Κ17
Ποδοσφαιριστές Εθνικής Αργεντινής Κ20
Ποδοσφαιριστές Εθνικής Αργεντινής
Ποδοσφαιριστές Ρίβερ Πλέιτ
Ποδοσφαιριστές Λιγκ 1
Ποδοσφαιριστές Ολιμπίκ Λιονναί
Ποδοσφαιριστές Ζενίτ Αγίας Πετρούπολης
Ποδοσφαιριστές Πρέμιερ Λιγκ Ρωσίας
Ούγος Α΄ της Καμπανίας

Ο Ούγος Α΄ της Καμπανίας (Hugues Ier de Champagne, περί το 1074 - 1125), κόμης της Καμπανίας (1093 - 1125) ήταν ο τρίτος γιος του Θεοβάλδου Γ΄ κόμη του Μπλουά και της Αδέλας του Βαλουά.  
Ο δευτερότοκος αδελφός του Όντο Ε΄ κόμης του Τρουά απεβίωσε το 1093, αφήνοντας στον Ούγο την κομητεία του Τρουά, την οποία ο Ούγος έκανε το κέντρο της αυλής του. Ο Ούγος ένωσε τρεις γειτονικές κομητείες, δημιουργώντας την κομητεία της Καμπανίας στο πρόσωπό του. Αν και α επίσημα έγγραφα της εποχής του τον αναφέρουν σαν "κόμη του Τρουά", σύγχρονα έγγραφα αναφέρουν τόσο τον ίδιο όσο και τους διαδόχους του σαν "κόμη της Καμπανίας".  
Το πρώτο καταγεγραμμένο έγγραφο της εποχής του (1094) αναφέρει σχετικά με δωρεές μεγάλων εκτάσεων γης, που επρόκειτο να παραχωρήσει το 1115 στον μοναχό Βερνάρδο του Κλαιβρώ στο Σιτώ, προκειμένου να ιδρύσει το Κιρστεσιανό μοναστήρι του Κλαιρβώ στην άγρια κοιλάδα του Ωμπ, όπου ο Βερνάρδος διορίστηκε ηγούμενος. Τα έγγραφα του Ούγου αναφέρουν την νέα ίδρυση του αββαείου στο Κλαιρβώ, στο οποίο παραχωρήθηκαν δάση, κατοικίδια, αμπελώνες, ξυλεία και πολλές πηγές. Ένα γράμμα, το οποίο έχει διασωθεί σήμερα από τον Βερνάρδο στον Ούγο (1125), αναφέρει, ότι ο Ούγος πήγε για τρίτη φορά να πολεμήσει στους Αγίους Τόπους μαζί με τους Ναΐτες Ιππότες, αφήνοντας την έγκυο σύζυγό του και τον γιο του Όντο/Εύδη, τον οποίο ποτέ δεν αναγνώρισε.

Κληρονόμοι

Κληρονόμο του τελικά όρισε τον ανιψιό του Θεοβάλδο Β΄ της Καμπανίας. Οι δυο εγγονοί του Ούγου -και γιοι του Όντο/Εύδη Α΄- Όντο/Εύδης Β΄ του Σαμπλίτ και Γουλιέλμος Α΄ του Σαμπλίτ ήταν σημαντικές ιστορικές προσωπικότητες στην Δ΄ Σταυροφορία.  
Ο Ούγος νυμφεύτηκε στον πρώτο του γάμο την Κωνσταντία των Καπετιδών κόρη του Φιλίππου Α΄ της Γαλλίας και της Μπέρτας της Ολλανδίας και έκανε έναν γιο τον 
 Μανασσή, που πέθανε νέος. 

Νυμφεύτηκε σε δεύτερο γάμο του την Ισαβέλλα κόρη του Στεφάνου Α΄ των Ιβρέα κόμη της Βουργουνδίας και ανιψιά του πάπα Καλλίστου Β΄. Είχε ένα γιο:
 Όντο/Εύδης Α΄, νυμφεύτηκε τη Σύβιλλα ντε Λα Φερτ-συρ-Λ'Ωμπ και είχε τέκνα:
Όντο/Εύδης Β΄ απεβ. 1204, από τους ηγέτες της Δ΄ Σταυροφορίας.
 Γουλιέλμος Α΄ δεκαετία του 1160-1209, πρίγκιπας της Αχαΐας. Είναι ο ιδρυτής του πριγκιπάτου στον Μωρέα.

Ο Ούγος έγινε Ναΐτης ιππότης (1125), την εποχή που το τάγμα συνίστατο από 12 ιππότες. Ο πρώτος μεγάλος διδάσκαλος των Ναΐτών Ούγος ντε Παιν ήταν υποτελής του Ούγου· συμμετείχαν μαζί σε εκστρατεία στα Ιεροσόλυμα (1114).

Παραπομπές

Πηγές

C. West, 'Count Hugh of Troyes and the Territorial Principality in early Twelfth-Century Europe', English Historical Review 127 (2012)
George Finlay, A History of Greece: Mediaeval Greece and the empire of Trebizond, A.D. 1204 (Clarendon press, 1877)
Jochen Schenk, Templar Families: Landowning Families and the order of the Temple in France, c. 1120-1307, (Cambridge University Press, 2012)
Karen Ralls, The Templars and the Grail: Knights of the Quest, (Quest Books, 2003)
Theodore Evergates, The Aristocracy in the County of Champagne, 1100–1300, (University of Pennsylvania Press, 2007)

Εξωτερικοί σύνδεσμοι

Άγιος Βερνάρδος του Κλαιβρώ

Κόμητες της Καμπανίας
Οίκος του Μπλουά
Μίλβα

Η Μαρία Ίλβα Μπιολκάτι (ιταλικά: Maria Ilva Biolcati, 17 Ιουλίου 1939, Ιταλία - 23 Απριλίου 2021, Μιλάνο) γνωστή ως Μίλβα , ήταν Ιταλίδα τραγουδίστρια, ηθοποιός του θεάτρου και του κινηματογράφου και τηλεοπτική προσωπικότητα. Ήταν επίσης γνωστή ως La Rossa (ιταλικά "Η Κοκκινομάλλα"), λόγω του χαρακτηριστικού χρώματος των μαλλιών της, καθώς επίσης και La Pantera di Goro ("Ο Πάνθηρας του Γκόρο"), το οποίο προέρχεται από παρατσούκλι που ο ιταλικός τύπος έδωσε στις τρεις πιο δημοφιλείς ιταλίδες τραγουδίστριες της δεκαετίας του 1960, συνδυάζοντας ονόματα των ζώων και τον τόπο καταγωγής της κάθε τραγουδίστριας (με τις άλλες δυο να αποτελούν την Mina "Τίγρης της Κρεμόνα" και την Iva Zanicchi "Αετός του Ligonchio"). Δημοφιλής στην Ιταλία και στο εξωτερικό, όπως και στην Ελλάδα, έχει εμφανιστεί σε μουσικές και θεατρικές σκηνές σε όλο τον κόσμο και έχει κερδίσει τη λαϊκή αναγνώριση στην πατρίδα της την Ιταλία και ιδιαίτερα στη Γερμανία, όπου πολλές φορές έχει συμμετάσχει σε μουσικές εκδηλώσεις και τηλεοπτικά μουσικά προγράμματα. Έχει επίσης κυκλοφορήσει πολλά άλμπουμ στη Γαλλία, την Ιαπωνία, την Κορέα, την Ελλάδα, την Ισπανία και τη Νότια Αμερική.

Έχει συνεργαστεί με Ευρωπαίους συνθέτες και μουσικούς όπως ο Ένιο Μορικόνε το 1965, ο Φράνσις Λάι το 1973, ο Μίκης Θεοδωράκης το 1978 (το Was ich denke έγινε το καλύτερο σε πωλήσεις άλμπουμ στη Γερμανία), τον Έντσο Γιανάτσι το 1980, τον Βαγγέλη Παπαθανασίου το 1981 και το 1986, τον Φράνκο Μπατιάτο το 1982 και το 1986.

Οι σκηνικές παραγωγές με συναυλίες του Μπέρτολτ Μπρεχτ και όπερες του Λουτσιάνο Μπέριο έχουν περιοδεύσει σε θέατρα σε όλο τον κόσμο. Έχει δώσει παραστάσεις μεταξύ άλλων στη Σκάλα του Μιλάνου, στη γερμανική Όπερα στο Βερολίνο, στο Παρίσι, στο Royal Albert Hall στο Λονδίνο, στο Φεστιβάλ του Εδιμβούργου.

Έχοντας κάνει επιτυχία τόσο στην Ιταλία όσο και διεθνώς, παραμένει και σήμερα μια από τις πιο δημοφιλείς προσωπικότητες της Ιταλίας στο χώρο της μουσικής και του θεάτρου. Το καλλιτεχνικό της ανάστημα έχει αναγνωριστεί επισήμως από την ιταλική, τη γερμανική και τη γαλλική δημοκρατία, καθεμιά από τις οποίες της έχει απονείμει υψηλότατες τιμές. Είναι στην πραγματικότητα η μόνη ιταλίδα καλλιτέχνης στη σύγχρονη εποχή που είναι ταυτόχρονα Ιππότης του Εθνικού Τάγματος της Λεγεώνας της Τιμής της Γαλλικής Δημοκρατίας (Παρίσι, 11 Σεπτεμβρίου 2009), Διοικητής του Τάγματος της Αξίας της Ιταλικής Δημοκρατίας (Ρώμη, 2 Ιουνίου 2007), Αξιωματικός του Τάγματος της Αξίας της Ομοσπονδιακής Δημοκρατίας της Γερμανίας (Βερολίνο, 2006) και Αξιωματικός του Τάγματος Γραμμάτων και Τεχνών της Γαλλίας (Παρίσι, 1995).

Απεβίωσε σε ηλικία 81 ετών στις 23 Απριλίου του 2021.

Παραπομπές 

Ιππότες της Λεγεώνας της Τιμής
Ιταλίδες ηθοποιοί κινηματογράφου
Ιταλοί τραγουδιστές όπερας
Ιταλίδες ηθοποιοί θεάτρου
Ιταλίδες ηθοποιοί τηλεόρασης
Βαθμοί ενόπλων δυνάμεων της Ελλάδας

Οι βαθμοί ενόπλων δυνάμεων της Ελλάδας βασίζονται στην αρχαιοελληνική και βυζαντινή ορολογία, παρότι οι βαθμοί αντιστοιχούν σε αυτούς άλλων ευρωπαϊκών χωρών. Για παράδειγμα ο λόχος αποτελείται από περίπου 100 οπλίτες όπως και στην αρχαιότητα με τον επικεφαλής αξιωματικό να ονομάζεται λοχαγός. Σε γενικές γραμμές ο κάθε αξιωματικός ή υπαξιωματικός ονομάζεται βάσει του σχηματισμού του οποίου διοικεί (τάγμα - ταγματάρχης, σύνταγμα - συνταγματάρχης κτλ) με τις καταλήξεις των βαθμών (-αγός από το ἄγειν = οδηγεί, ή -αρχος από το ἄρχειν = εξουσιάζει).

Στρατός Ξηράς

Αξιωματικοί

Υπαξιωματικοί και άλλοι βαθμοί

Πολεμικό ναυτικό

Αξιωματικοί

Υπαξιωματικοί

Πολεμική αεροπορία

Αξιωματικοί

Υπαξιωματικοί και άλλοι βαθμοί

Παραπομπές 

Στρατιωτικοί βαθμοί
Μποχτάρ

Η Μποχτάρ (τατζικικά: Бохтар), παλαιότερα γνωστή ως Κουργοντέππα, είναι μια πόλη στο νοτιοδυτικό Τατζικιστάν, η οποία λειτουργεί ως πρωτεύουσα της περιοχής Χατλόν. Η Μποχτάρ είναι η μεγαλύτερη πόλη του νότιου Τατζικιστάν και βρίσκεται 100 χιλιόμετρα (62 μίλια) νότια της Ντουσάνμπε και 150 χιλιόμετρα (93 μίλια) βόρεια της Κουντούζ του Αφγανιστάν.

Πληθυσμός 
Το 2014, ο πληθυσμός της πόλης εκτιμάται στα περίπου 102.000 άτομα, κάνοντας την πόλη την τρίτη μεγαλύτερη στην χώρα. Ο πληθυσμός διαφέρει ανά εποχή, λόγω των Τατζίκων μεταναστών εργατών στην Ρωσία. 

Δημογραφικά, μαζί με την πρωτεύουσα Ντουσάνμπε, η Μποχτάρ είναι πολύ πιο ποικιλόμορφη σε σχέση με άλλες μεγάλες πόλεις του Τατζικιστάν, όπως το Ισταραβσάν, το Χουτζάντ ή το Κουλόμπ. Στις εθνότητες περιλαμβάνονται οι Τατζίκοι, οι Ουζμπέκοι, οι Ρώσοι, οι Τάταροι, οι Ουκρανοί, οι Καζάκοι, οι Έλληνες και πολλοί άλλοι. Η πόλη είχε μεγάλο αριθμό Ρώσων που εργάζονταν ενεργά σε βιομηχανικά και αγροτικά συγκροτήματα γύρω από την πόλη.

Η πολιτική αντιπολίτευση της χώρας κατάγεται κυρίως από τη Μποχτάρ.

Επισκόπηση 
Η πόλη καταστράφηκε σοβαρά κατά την διάρκεια του εμφύλιου πολέμου του 1992-1997, κατά την διάρκεια του οποίου αλλά και μετά από αυτόν το 85% των Ρώσων εγκατέλειψε την πόλη. 

Το διεθνές αεροδρόμιο της Μποχτάρ εξυπηρετεί πόλεις του Τατζικιστάν, της Ρωσίας και του Καζακστάν. Η πόλη προσδιορίζεται ως η καρδιά της καλλιέργειας βαμβακιού ("άσπρος χρυσός") στο Τατζικιστάν.

Η Μποχτάρ, μαζί με το Κουλόμπ είναι οι κύριες πόλεις του νότιου Τατζικιστάν. Είναι περιφερειακός κόμβος (ένας από τους τέσσερις), ειδικά για τις τραπεζικές και τηλεπικοινωνιακές βιομηχανίες.
Οι Τατζίκοι μετανάστες εργάτες (ως επί το πλείστον απασχολούνται στη Ρωσία) έχουν συνεισφέρει σημαντικά στην τοπική οικονομία από τις αρχές της δεκαετίας του 2000.

Κλίμα 
Η Μποχτάρ έχει ημίξηρο κλίμα (τύπος BSk της κλιματικής ταξινόμησης Κέππεν), με δροσερούς χειμώνες και πολύ ζεστά καλοκαίρια. Η βροχόπτωση είναι αρκετά χαμηλή. Βρέχει κυρίως την άνοιξη, ενώ το καλοκαίρια είναι πολύ ξηρά.

Αξιοσημείωτοι άνθρωποι 
 Σεργκέι Μαντρέκο (1971-) - προπονητής ποδοσφαίρου
 Νουρουντίν Ν. Μουχιτντίνοφ (1959-) - πολιτικός

Διάφορα 
Το φινλανδικό δίδυμο ηλεκτρονικής μουσικής Pan Sonic είχε ένα κομμάτι με τίτλο "Ράδιο Κουργοντέππα" στο αποχαιρετιστήριο άλμπουμ Gravitoni το 2010.

Δείτε επίσης 
 Κατάλογος πόλεων του Τατζικιστάν
 Ποδοσφαιρικός σύλλογος Βαχς Κουργοντέππα

Παραπομπές

Εξωτερικοί σύνδεσμοι 
 Κουργκάν Τεπέ στην διαδικτυακή ιστοσελίδα της Εγκυκλοπαίδειας Iranica 
Πόλεις του Τατζικιστάν
Κατάλογος δημάρχων Ξάνθης

Ο Δήμαρχος Ξάνθης είναι ο επικεφαλής του Δήμου Ξάνθης. Ο τελευταίος δήμαρχος πριν την απελευθέρωση ήταν ο Ταχήρ Εφένδης. Μετά την απελευθέρωση δήμαρχος διορίστηκε ο Χριστόδουλος Μπρωκούμης, ο οποίος υπηρέτησε δύο φορές, από το 1921 ως το 1923 και ξανά το 1935. Στις εκλογές του 1925 νικητής ήταν ο Μιχαήλ Λουκοβίκας, ο οποίος δεν ανέλαβε καθήκοντα λόγω των φρονημάτων του.
Σημερινός δήμαρχος είναι ο Εμμανουήλ Τσέπελης.

Δήμαρχοι Ξάνθης

Παραπομπές 

  *
Ξανθη
Κολλέγιο Μαρία-Λουίζα

Το πρώην Κολλέγιο Μαρία-Λουίζα (σήμερα, γνωστό στα ιταλικά ως Convitto nazionale Maria-Luigia) ήταν σχολικό και ανώτατο εκπαιδευτικό ίδρυμα της πόλεως της Πάρμα στην Ιταλία. Ιδρυθέν το 1601, η διεύθυνσή του ανατέθηκε στους Ιησουίτες, ενώ το 1604 προσέφερε υπό την ονομασία 'Κολλέγιο των Ευγενών' (Collegium nobilium convittorum) εκπαιδευτικό πρόγραμμα το οποίο εκτεινόταν έως την 'Φιλολογία', την 'Φιλοσοφία' και την 'Θεολογία'. Οι Ιησουίτες εκδιώχθηκαν από την Πάρμα το 1767. Έπειτα από την συγχώνευση με το 'Collegio Lalatta' στην διάρκεια του 19ου αιώνα, ανατέθηκε, το 1833, Βαρναβίτες πατέρες, από το οποίο οι τελευταίοι αποχώρησαν όταν το κολλέγιο εθνικοποιήθηκε (1872).

Αποτελώντας, σήμερα, δημόσιο εκπαιδευτικό ίδρυμα, υπό την ονομασία Convitto nazionale Maria-Luigia, προσφέρει εκπαίδευση η οποία εκτείνεται από το δημοτικό έως το λύκειο.

Ιστορία 

Το κολλέγιο έχει ως προέλευσή του το Κολλέγιο των Ευγενών το οποίο ιδρύθηκε στις 28 Οκτωβρίου 1601 από τον Δούκα της Πάρμα, Ρανούτσο Α΄ Φαρνέζε, ο οποίος και το έθεσε υπό την διεύθυνση των Ιησουιτών. Οι διάδοχοί του, Φραντσέσκο Φαρνέζε και Ρανούτσο Β΄ Φαρνέζε, προχώρησαν στην επέκταση του κολλεγίου, ενώ ο τελευταίος εξ'αυτών προχώρησε στην ίδρυση της Ακαδημίας των Επιλέκτων (Accademia degli Scelti).

Το 1832, η Μαρία-Λουίζα, Δούκισσα της Πάρμα, προχώρησε στη συγχώνευση του Κολλεγίου Λαλάττα και του Κολλεγίου των Ευγενών σε ένα και μοναδικό ίδρυμα, με την διεύθυνση του κολλεγίου, το οποίο, πλέον, έφερε το όνομά της, να ανατίθεται στο Τάγμα των Βαρναβιτών.

Σήμερα

Πρόσωπα 
 Σαβέριο Μπεττινέλλι (1718-1808), Ιησουίτης, συγγραφέας, διευθυντής,
 Λουίτζι Φόρτις (1748-1829), Ιταλός Ιησουίτης, 20ός Γενικός Ηγούμενος των Ιησουιτών, καθηγητής,
 Μαρκ'Αντόνιο Τζονταντάρι, 65ος Μέγας Μάγιστρος, μαθητής,
 Αττίλιο Μπερτολούτσι (1911-2000), ποιητής, μαθητής,
 Τζοβαννίνο Γκουαρέσκι (1908-1968), συγγραφέας (δημιουργός του 'Don Camillo'), μαθητής,
 Τζάκομο Ουλίβι (1925-1944), αντιστασιακός, μαθητής.

Παραπομπές

Εξωτερικοί σύνδεσμοι 
 Επίσημη ιστοσελίδα του Convitto nazionale Maria-Luigia
 Κατάλογος των πρυτάνεων του Convitto της Πάρμα μετά το 1807

Σχολεία στην Ιταλία
Παρμα
Εκπαίδευση στην Εμίλια-Ρομάνια
Ιστορία της Πάρμα
Πελτές

Ο πελτές, μπελτές ή μπελντές είναι παρασκεύασμα σε μορφή πολτού ή ζελέ. Σήμερα η λέξη χρησιμοποιείται κυρίως για τον ντοματοπελτέ που παρασκευάζεται από ντομάτες και χρησιμεύει στην μαγειρική, αλλά και για το «κυδώνι πελτέ».

Ετυμολογία 
Η λέξη δημιουργήθηκε από την τουρκική λέξη pelte. Αρχικά χρησιμοποιήθηκε για κάθε μορφής πολτό φρούτων και λαχανικών που παρασκευάζονταν με σκοπό τη συντήρησή τους.

Ντοματοπελτές 

Η οικιακή παρασκευή του ντοματοπελτέ γίνεται με την απομάκρυνση των υγρών από τις ντομάτες και την αποφλοίωσή τους, συνήθως με ζεματιστό νερό. Στη συνέχεια ο πολτός ντομάτας ζεσταίνεται ξανά μέχρι να φύγουν τα υγρά και μετά τοποθετείται στο φούρνο με μυρωδικά. Αυτό που μένει είναι ο πελτές. Ο πελτές μπορεί να χρησιμοποιηθεί για άλειμμα σε ψωμί, για κοκκινιστά ή γενικότερα για να κοκκινίσουμε περισσότερο ένα φαγητό που περιέχει φρέσκια ντομάτα (π.χ. τις φακές).

Κυδώνι πελτές 
Πελτέ από κυδώνι φτιάχνουμε χρησιμοποιώντας κυρίως ότι μένει από το καθάρισμα των κυδωνιών, δηλαδή τα κουκούτσια, τις φλούδες και το κοτσάνι.

Παραπομπές

Εξωτερικοί σύνδεσμοι

Αλείμματα
Σταντ Φρανσαί

Η Σταντ Φρανσαί (γαλλικά: Stade Français, ) είναι γαλλικό αθλητικό σωματείο με έδρα το Παρίσι. Το πιο επιτυχημένο τμήμα του είναι αυτό του ράγκμπι γιούνιον, ενώ διαθέτει πληθώρα άλλων αθλητικών τμημάτων.

Ιστορία 
Το σωματείο ιδρύθηκε στις 13 Δεκεμβρίου 1883 στο Café Procope στο Saint-Germain-des-Prés, από μερικούς εφήβους που επιθυμούσαν να οργανώσουν αθλητικές δραστηριότητες έξω από το Λύκειο Σαιντ-Λουί, που βρίσκεται στην boulevard Saint-Michel στο 6ο διαμέρισμα του Παρισιού. Στην αυλή του σχολείου τοποθετήθηκε μια πλάκα για τον εορτασμό του γεγονότος. Στο Café Procope τοποθετήθηκαν δύο πλάκες (μία εντός και μία εκτός) με σκοπό να θυμίζει την ίδρυση.

Τμήματα 

 Στίβος
 Αντιπτέριση
 Καλαθοσφαίριση
 Μπριτζ
 Χορός
 Ξιφασκία
 Ποδόσφαιρο
 Παραποδηλασία
 Χόκεϊ επί χόρτου
 Τζούντο ζίου-ζίτσου
 Κολύμβηση
 Συγχρονισμένη κολύμβηση
 Ράγκμπι γιούνιον
 Σκι
 Σκουός
 Αντισφαίριση
 Τρίαθλο
 Ιστιοπλοΐα
 Πετοσφαίριση

Παραπομπές

Εξωτερικοί σύνδεσμοι 
 

Αθλητικοί σύλλογοι Γαλλίας
Κατάλογος πόλεων του Τατζικιστάν

Αυτός είναι ένας κατάλογος πόλεων στο Τατζικιστάν.

Η μεγαλύτερη μητροπολιτική περιοχή στο Τατζικιστάν είναι αυτή της πρωτεύουσας Ντουσαμπέ, με 843.252 κατοίκους. Το 13% του πληθυσμού της χώρας κατοικεί στην περιοχή της πρωτεύουσας.

Πόλεις άνω των 10.000 κατοίκων, ανά πληθυσμό
Ο ακόλουθος πίνακας περιλαμβάνει όλες τις πόλεις με πληθυσμό άνω των 10.000 κατοίκων, με τα ονόματά τους στα Ελληνικά, καθώς και τα αντίστοιχα ονόματα στο Κυριλλικό και Περσοαραβικό αλφάβητο. Λόγω των δυσκολιών στην μεταγραφή, μερικές πόλεις είναι γνωστές με πάνω από μία ορθογραφία. Ο πληθυσμός είναι από τις απογραφές της 12ης Ιανουαρίου 1989 και της 20ης Ιανουαρίου 2000, καθώς και από την εκτίμηση του 2007. Οι αριθμοί του πληθυσμού είναι για την κάθε πόλη μόνο και δεν περιλαμβάνονται οι γύρω κοινότητες. Επιπροσθέτως, περιλαμβάνεται η διοικητική διαίρεση που ανήκει η κάθε πόλη, συνήθως μια περιφέρεια, ή μια αυτόνομη επαρχία στην περίπτωση της Αυτόνομης Επαρχίας Γκόρνο-Μπανταχσάν (ΑΕΓΜ). Υπάρχει μια επαρχία της πρωτεύουσας και οι Επαρχίες της Δημοκρατικής Υποταγής (εδώ συντομευμένες ως ΕΔΥ), οι οποίες δεν ανήκουν σε κάποια περιφέρεια αλλά διοικούνται από την κεντρική κυβέρνηση. Τέλος, συμπεριλαμβάνεται η επαρχία που ανήκει η κάθε πόλη. 

1: Όνομα από το 1929 έως το 1961: Σταλιναμπάντ
2: Όνομα από το 1939 έως το 1992: Λενιναμπάντ 
Πόλεις που δεν ανήκουν διοικητικά στην επαρχία που βρίσκονται:
*Πόλεις δημοκρατικής υποταγής
**Πόλεις περιφερειακής υποταγής

Άλλες πόλεις
 Φαϊζομπόντ
 Καλάι Χουμπ
 Παντζ
 Σουράμπ
 Βαντζ
 Βαρζόμπ

Δείτε επίσης
 Κατάλογος των μετονομασμένων πόλεων του Τατζικιστάν

Παραπομπές

Εξωτερικοί σύνδεσμοι 
State Statistical Committee
World Gazetteer – Current population figures for Tajik cities
City Population – Historical censuses for Tajik cities
Πόλεις του Τατζικιστάν